લેકિન થૅન્ક્સ ટુ સુજૉય ઘોષ કી પારખી નઝર અને બધાં જ પાત્રોની સુપર્બ ઍટિંગ, તમને આ સવાબે કલાકની ફિલ્મમાં જરાય કંટાળો અનુભવાતો નથી. ફિલ્મને એક ફ્લેવર આપવા માટે સુજૉય ઘોષે પોતાના પસંદીદા લોકોને દિલથી અંજલિઓ આપી છે. જેમ કે શરૂઆતમાં ટૅક્સીમાં વાગતું ‘જુલી’નું લતા મંગેશકરના કંઠે ગવાયેલું યે રાતેં નયી પુરાની સંભળાય, પછી એક તબક્કે યે શામ મસ્તાનીનું આર. ડી. બર્મને ગાયેલું આકાશ કેનો ડાકે અને પંચમદાનું જ બીજું એક બંગાળી ગીત તોમાતે આમાતે ડેખા હોયેછિલો આપણા કાને પડે. અર્જુન રામપાલનો પરિવાર બંગાળી નથી એટલે તેના ઘરે રેડિયો પર માત્ર હિન્દી ગીતો જ વાગે. નકલી પાસર્પોટ, પેઇન્ટિંગ્સ બનાવતા માણસનું નામ ગૂપી છે જે સત્યજિત રાયની ગૂપી ગાઇન બાઘા બાઇનની યાદ અપાવે છે. ફિલ્મમાં વિદ્યા બાલનનું વિદ્યા સિંહા નામ બાસુ ચૅટરજીની ‘રજનીગંધા’ ફિલ્મ પરથી રખાયું છે. ઈવન ‘રજનીગંધા’ની ક્લિપ સુધ્ધાં દેખાય છે. જો વધુ લાંબું વિચારો તો હૉસ્પિટલનો એક સીન તમને ‘કિલ બિલ’ ફિલ્મની પણ યાદ અપાવી શકે.